ચાઈના મોટા આર્થિક સંકટમાં ફસાઈ ગયું હોવાના અને મહામંદી તરફ ધકેલાઈ રહ્યું હોઈ ચાઈનાની પીપલ્સ બેંક ઓફ ચાઈનાએ સતત આઠમાં દિવસે તેના ચલણ યુઆનનો રેફરન્સ રેટ નીચો રાખીને તેમાં અડધો ટકો ઘટાડો કર્યાની નેગેટીવ અસરે આજે શાંઘાઈ શેર બજારમાં અઠવાડિયામાં બીજી મંદીની નીચલી સર્કિટ લાગતાં શેરબજારમાં ટ્રેડીંગ પૂરો દિવસ બંધ કરવાની ફરજ પડી હતી. જેના આકરાં પ્રત્યાઘાતે આજે વૈશ્વિક બજારોમાં સાર્વત્રિક કડાકો બોલાઈ ગયો હતો. જેમાં આજે બીએસઇ સેન્સેક્સમાં ૫૫૫ પોઇન્ટ અને નિફ્ટીમાં ૧૭૩ પોઇન્ટનું ગાબડું નોંધાયું હતું બીજી તરફ ક્રૂડ ઓઇલ ગગડીને ૩૩.૧૪ ડૉલરની ફેબુ્રઆરી ૨૦૦૪ની નીચી સપાટીએ ઉતરી આવ્યુંહતું જ્યારે અમેરિકન ડૉલર સામે રૃપિયો ૧૧ પૈસા તૂટીને ૬૬.૯૩ના નીચા મથાળે ઉતરી આવ્યો હતો.